A NETFLIX SAJÁT GYÁRTÁSÚ SOROZATA
Számolja bele a szelet is, uram!
Egy kicsit balra.
Állítsa be a célzótávcsövet 90 méterre!
Oldja ki a zárat,
és húzza meg a ravaszt!
Meghalt?
Nem.
Eltalálta, de elmenekült, sebesülten.
- Szóval utánamegyünk. - Nem.
Látja ott azt a kis patakot?
Az a határa a mi földünknek, és ott kezdődik a szomszéd birtok.
És soha nem lépünk át rajta.
- Jó reggelt! - Önnek is!
A miniszterelnök és Mr. Thatcher holnap délután három körül fognak érkezni.
Köszönöm.
- Mi ez a zsibongás? - Jó reggelt!
- Nem, ha beelőzöm.
- Jó reggelt! - Elmondod neki, vagy én?
Hajrá! Látom, hogy alig bírod ki.
A fővadőrünket ma reggel felhívta a szomszéd birtok tulajdonosa.
Úgy néz ki, az egyik vendégvadászuk…
Állítólag japán.
…meglőtt és megsebzett egy szarvasbikát,
ami átjött a koronabirtokra, és ezért…
Végezni kell vele könyörületességből.
- Én mesélem, vagy te? - Akkor folytasd!
Szóval…
Úgy tűnik, kapitális bika.
- Tizennégyes. - Tényleg?
Ezért az izgalom,
és ezért szerveztük át a napot, hogy ma kimehessünk.
- De találkozóink vannak. - Már nem.
- Mindent lemondtam. - Tessék?
Ugyan már, anya!
Mind tudjuk, hogy ekkora vadat nem ejtettek el a birtokon, mióta…
Jó lenne találni egyet, ami vetekszik vele.
- Felülmúlja. - Rivális és ellenség.
Fenyegetően mered rá a túloldalról.
Kérdés, hogy kinek a neve lesz alatta?
- Az enyém. - Az enyém.
- Nem, az enyém. Ez nem kérdés. - A tiéd biztos nem.
- Az enyém. - Elég!
Az enyém.
Kedves, hogy eljött.
Imádtam. Rajongok Verdiért.
Olyan… romantikus.
De csak a romantikára koncentrálva
kisebbítjük Verdi örökségét és politikai befolyását.
A zenéje kulcsszerepet játszott Itália egyesítésében is.
Istenem! Tényleg?
Sok dolga lesz nyáron?
Nem, többnyire Londonban leszek.
Kínosan sok a szabadidőm, ha ez a kérdés.
Zimbabwéban leszek pár hétig, aztán Skóciában.
De talán ősszel újra találkozhatnánk.
- Jaj, ne! Nem szeretné. - Csak nagyon messze van.
- Hamar elrepül. - Nem fog.
Rémesen lassan fog eltelni. De a türelem rózsát terem.
A kísérője nem engedne semmi többet.
Azt csinálja, amit mond neki. Nagyinál nincs nagyobb sznob.
Jó éjt!
- Nagyon kimért volt? - Igen.
- De úriemberhez méltó. - Herceghez.
Elnézést! Herceghez.
A BALMORAL-TESZT
Arra gondoltam, kezdjük ma a jövő évi költségvetéssel,
amelyet most a pénzügyminiszterrel lehetőségünk nyílt megvitatni.
Figyelembe véve a sürgető igényt,
hogy úrrá legyünk az államháztartás hiteligényén és az infláción,
kormányunk belevág abba, amit Geoffrey
az egyik legmerészebb és legátfogóbb programnak nevezett
országunk költségvetési korrekcióinak történetében.
Tisztelettel, Margaret…
Négymilliárdnyi kiadáscsökkentés?
Szigorú új kiadási korlátok a minisztériumoknak,
a 25 százalékos adókulcs eltörlése…
Ez nem korrekció.
- Ez mészárlás. - Túl gyorsan akar haladni.
Azért, mert sietnem kell.
- Bárki, akinek van tapasztalata… - Vagy esze.
…látná, hogy az állami szektor és a nehézipar megtizedelése
a tömeges munkanélküliség kockázatával járna…
Társadalmi feszültséggel.
És szembemegy mindennel, amit képviselünk.
Így van!
Idézzék fel nekem!
Mit is képviselünk pontosan?
Mi vagyunk a Konzervatív Párt.
A konzervativizmust és az óvatosságot képviseljük.
Stabilitást.
Mértékletességet.
Köszönöm, uraim. Miniszterelnök!
Ezek a prioritásaink,
nem az állam és intézményeinek nagyszabású átalakítása.
Túl hirtelen, túl vakmerő,
és nem csak az ország fordulhat ellenünk,
de a saját pártja is,
a saját kollégái, mi, ön ellen.
Ne mozduljanak!
Három, kettő, egy.
Köszönöm.
Ahogy azok a férfiak lekezelnek,
és kioktatnak.
Földesurak és mágnások…
Elit gazemberek.
És az ötleteik,
a megoldásaik az ország problémáira,
földhöz ragadtak, gyávák és…
harmatgyengék.
Apropó harmat,
esőt mondanak Balmoralban.
Szóval lemondhatok a golfról.
Apám prédikációja jut eszembe.
„Istennek nincs szüksége nyúlszívű nagykövetekre.”
Ők mind nyúlszívűek,
és ki kellett volna rúgnom őket, amikor volt rá lehetőségem.
Ma reggel felhívott Malcolm Muggeridge, és azt mondta, vigyázzunk a tesztekkel.
Kérdeztem, hogy milyen tesztekkel?
Azt mondja, „a hírhedt Balmoral-tesztekkel”.
Úgy tűnik, a királyi család rendszeresen aláveti a vendégeit
titkos teszteknek, hogy felmérjék, elfogadható-e az illető vagy sem.
Felsőbb osztálybeli vagy sem, tagja a bandának vagy sem.
Kétségkívül könyörtelen, igazi vérre menő játék.
Miniszterelnök!
- Isten hozta! - Igen.
- Mr. Thatcher! - Üdv!
Őfelsége elnézést kér, hogy nem személyesen fogadja önöket,
de cserkészni mentek a család többi tagjával.
Igen! Ez megfelel nekünk, drágám, köszönöm.
Mindkettő az önöké.
Nos…
Köszönöm, kedves!
Semmi gond. Ez angol pénz, de Skóciában is elköltheti.
Nem erről van szó. Inkább távozáskor kapunk borravalót.
Az asztalon találják a részletes protokollt.
Tegye el! Köztünk marad.
Nem, kedvesem, ezt hagyja csak rám! Főleg a férjem bőröndjét!
- Elnézést, asszonyom! - Köszönöm.
Kicsomagolná a holmidat?
Hogy is gondolta? Ez a feleség feladata.
És két hálószoba.
Tudom. Nagyon furcsa.
Azért alhatunk egy ágyban?
Megnézem a protokollról szóló leírásban.
Szerinted mi lesz hat órakor? Italok vagy vacsora?
Ki tudja?
- Mit vegyek fel? - Mi a fene? Kit érdekel?
Engem. Minden házban vannak szabályok.
Az ilyen helyeken az a legfontosabb, mikor mit viselsz.
A repülőn teszteket említettél.
- Szóval hallottad, amit mondtam. - Még szép.
Nem csak akkor figyelek, ha rád is nézek közben.
Pedig jól esne.
Nem érek rá nyájaskodni.
Ha aggodalmaskodunk rajta, biztosan elbukjuk a teszteket.
A vacsora előtti italok vannak hatkor.
A vacsorához szmokingot kérnek, szóval az italokhoz is.
Feltűnt, asszonyom, hogy nem hozott kinti cipőt.
Ez így van.
Milyen furcsa megjegyzés!
Látta egyáltalán valaki?
- Anna elcsípte a Connachcraignél. - Rá is lőttél?
- Te sem? - Nem. És ők?
Kicsit korán jött, nem igaz?
A legtöbb tehén még nem üzekedik.
Párosodni akar, és elszakadt a csordától.
Újra be kell cserkésznünk neked.
Holnap elkapjuk.
Most igyunk egy teát!
Rendben.
- Most hova? - Hallok valamit.
Azt hiszem…
- Itt? - Igen.
Mit csinálnak?
Jézusom!
Miniszterelnök! Örvendek!
Felség!
És máris felöltöztek a vacsorához. Milyen figyelmesek!
- Előbbre hozzuk. - Ne nevettess!
Hat óra van.
Szólj a konyhának! 45 perc múlva eszünk.
De most teázunk.
Jó fiú.
Felség!
- Jó estét! - Jó estét!
Fenség!
Jézusom! Szerintetek holnap pizsamában jönnek ebédelni?
Nos… azt hiszem, ezen a teszten elbuktunk.
Jó estét! Asszonyom, jobb oldal, vége felől a második,
uram, ön a bal oldalon ül…
Megesküdtem volna, hogy hallom.
- Próbáltad hívni? - Igen.
Mark, neked jobban megy.
Ez egyszerűen szörnyű.
Hangosabban!
Jól hallottam, hogy látták a tó nyugati partjánál?
Nevetséges felvetés.
- Miért? - Sík terep. Túl nyitott.
Inkább a magaslatokon és az ormokon lehet rátalálni.
- Értem. - Igaz?
…bűncselekmény megölni egy egészséges, nemzőképes bikát.
De a vendégvadászok trófeákra hajtanak,
és készek ezért hatalmas összegeket fizetni.
A szomszédunk kapzsi, és elfogadja.
Bizonyos fokig megértem.
Ez üzlet.
Ez nem üzlet.
Természetvédelem.
Ezt nem értik az emberek. Teljes a tudatlanság.
Játszunk egyet vacsora után?
Az ötös egyem-petyem-potty, egy pöttyel,
hívja a négyes egyem-petyem-pottyot, két pöttyel!
Még sose sikerült ilyen jól.
A négyes egyem-petyem-potty, két pöttyel, hívja
a hetes egyem-petyem-pottyot, egy, két, há, négy… nyolc pöttyel!
A hetes petyem-etyem…
Elrontottad!
Jaj, ne!
Margó, mutasd meg nagyinak, hogy kell!
Fel a csúcsig, le a nácikkal!
A hármas egyem-petyem-potty, két pöttyel,
hívja…
az egyes etyem-petyem-pottyot,
nulla pöttyel.
- Te jössz. - Sok sikert, miniszterelnök!
Rendben.
Köszönöm.
Az egyes etyem-petyem-potty…
nulla pöttyel…
hívja…
a tízes…
egyem-petyem-pottyot…
hat pöttyel.
- Szép volt. - Jól mondtam?
Igen. Teljesen jól.
Továbbadná ezt, kérem?
Remek. Szép volt.
- Mit művelt? - Teljesen reménytelen volt.
De hajlok rá, hogy felmentsem.
- Valószínűleg csak ideges volt. - Mitől?
A helyzettől, amibe került.
Csak játszottunk, jól éreztük magunkat.
Talán ő máshogy képzeli el a szórakozást.
Vagy képtelen rá,
és akkor se venné észre, ha fenékbe harapná.
Megsajnáltam, és elhívtam holnapra cserkészni.
Sok sikert hozzá!
Jó éjt!
Istenem! Ugye most nem állsz neki dolgozni?
Van más választásom, miután egy egész estét elpocsékoltam?
Ugyan már! Egy kis ártatlan szórakozás volt.
És mindennek tetejébe
a királynő hívott, hogy csatlakozzak a holnap reggeli cserkészéshez.
Nevetsz, de ez azt jelenti, hogy most kell haladnom a munkával.
Rendben. És ha átmennék aludni a másik szobába?
Ne merészeld!
Nem akarok felsőbb osztálybeli szokásokat átvenni.
Akik külön alszanak, eltávolodnak egymástól.
Egy estéről van szó.
Pont így kezdődnek a rossz szokások.
Itt maradhatsz, és…
Van egy könyv az éjjeliszekrényen.
Rendben, drágám, ahogy óhajtod.
Nem tűnt fel, hogy…
Emlékiratok a Balmoral-kastély vadászatairól.
Olvasd, amíg én befejezem ezt!
Alig várom.
„1848. szeptember 5-e.
Levél Albert hercegtől Mária szász-coburgi özvegy hercegnőnek.
‘Az eső egy pillanatra sem állt el, mióta megérkeztünk,
de ez nem akadályozott meg engem, rakoncátlan férfit,
hogy egész héten pompás szarvasbikák nyomában settenkedjek.‘”
Marad!
Néztetek időjárás-jelentést?
Igen. Borongós nap lesz.
Elég gyenge volt a tegnapi teljesítményed.
Valószínűnek tartom, hogy még ebéd előtt elejtem.
Állom a fogadást.
De akkor ne csak a szád járjon!
Istenem!
Ne mondjatok semmit!
Miniszterelnök!
Milyen szép reggel!
Mehetünk?
Erre tessék!
Köszönöm, John!
Gyertek, fiúk!
Örülök, hogy csatlakozott hozzánk.
Nem gondoltam, hogy szereti a sportot.
Nem is, asszonyom.
Mániákusan imádunk cserkészni.
Kedves időtöltésünk volt apámmal, György királlyal.
- Mindent tőle tanultam. - Én is sokat tanultam apámtól.
Mit csináltak együtt?
Dolgoztunk.
A munka volt a játékunk.
Dolgoztam vele a boltunkban.
Városatyaként mindenhová magával vitt.
Néztem, ahogy a beszédeit írja,
meghallgattam, ahogy elpróbálta, majd elmondta őket.
Ez volt a politikai tűzkeresztségem.
Csodás lehetett.
Igen.
Ha nem akarja kitörni a bokáját,
át kéne vennie azokat.
Hányas a lába?
38-as.
Micsoda szerencse! Az enyém is.
A cserkészés trükkje, hogy bele kell olvadni a természetbe,
megőrizve a meglepetés erejét.
Legközelebb kerülje az élénk kék színt!
A bika könnyen észreveszi.
Parfümöt se viseljen.
Megérzi az illatát.
És most már hallja is.
Visszamehetek átöltözni.
Ez jó ötlet!
Ha siet, ebédidőre vissza is ér.
Sietek, ahogy tudok.
Asszonyom!
Mary!
Kikocsikázom hozzájuk ebédre. Tudjuk, hol vannak?
Mintha úgy hallottam volna, hogy a Loch Muickhoz mennek.
Igen.
Ne!
Mit művel?
Fenség!
Nem cserkésznie kéne éppen?
Ott voltam, de a nővére…
Nem hívhatja így. Mondja, hogy a királynő!
Ő a királynő, nem a nővérem.
És abban a székben senki sem ülhet.
- Elnézést kérek! - Ne mondja ezt! Mondja, hogy „mi?”
Kétségbeesett dolog esedezni.
Bocsánatért esedezni közönséges dolog.
Az a szék…
senki sem ülhet benne.
Viktória királynő széke.
És gondolom, feltűnt önnek, hogy ma munkaszüneti nap van.
Igen, habár nehéz szünetet tartani
az ország jelenlegi állapotát elnézve.
Az ország korábban is volt már ilyen állapotban, és kétségkívül lesz is.
Némi tapasztalattal az ember megtanulja,
hogy néha a pihenés a legokosabb dolog, amit tehetünk.
Nos, a pihenés nem az erősségem.
Nem lelem benne örömömet.
Talán valami sokkal fontosabbra lel benne.
Perspektívára.
Jó estét, fenség!
Semmivel sem tudlak meggyőzni, hogy gyere el hétvégére?
Miért? Nincs ott semmi keresnivalóm.
És elfoglalt vagyok.
Mivel?
Mi olyan fontos, hogy elutasítod a trónörökös meghívását?
Anya vagyok.
- És feleség. - Eddig nem jelentett gondot.
Elég lesz!
De igaz.
Kell neked egy fiatal nő, aki oda megy, ahova és amikor akarod,
és hajlandó feladni az életét érted.
Mint az új lány.
Diana Spencer?
Talán ő beleillik a képbe.
Ne mondd ezt!
Jobban esne, ha féltékeny lennél.
Az lennék, de…
nem segítene a dolgon.
Figyelembe véve a jelenlegi helyzetet.
Amit elvárnak tőled.
Komolyan mondom. Hívd fel!
És mit mondjak?
„Folyton rád gondolok.
Nem bírom ki, hogy egész nyáron ne lássalak.
Van rá esély, hogy eldobsz mindent, és ideutazol Skóciába?”
Mrs. Thatcher kabinetének tagjai aggasztónak tartják,
hogy az új adatok szerint ugrásszerűen nőtt a munkanélküliség.
A szakszervezetek szerint a jelenség oka
az átfogó kiadáscsökkentésre irányuló politika.
Valóban rendkívül aggasztó a helyzet.
Az ellenzéki Munkáspárt inkompetens és radikális,
meg kellett volna gyengülniük, mégis a sarkunkban vannak.
A miniszterelnököt nyilván szilárd meggyőződés vezérli.
De amire most szükségünk van, az egy megfontolt és tapasztalt vezető,
a mi értékrendünkkel.
Fennáll a veszélye, hogy tapasztalatlan miniszterelnökünk,
aki nem hajlandó belátni, hogy a politikája kudarcot vall,
egyenesen a szakadékba vezet minket.
Most sokakban felmerülhet a kabinetben,
hogy nem kellene-e váltanunk.
Francis Pym szkeptikus Thatcher monetáris politikájával szemben…
A következő versenyző Mark Watson Jedburgh-ből,
a kalapácsvetés jelenlegi csúcstartója itt Braemarban.
Le kell győznie Francis Stewartot Fort Williamből.
Nemrég gyógyult fel egy sérülésből. 25 méterre dobta a kalapácsot.
Mit keresek itt?
Mérföldekre Westminstertől,
mérföldekre a valóságtól,
vesztegetem a drága időmet…
Egy félig skót, félig germán bolondok földjén?
Igen.
Most következik a helybéli Gary McNeill…
Lássuk!
Most pedig Edinburgh hercege átadja az idei haggist a fiatal…
És nehezemre esik meglátni a jót ezekben az emberekben.
A haggist fogyasztható állapotban kell…
Nem kifinomultak, nem kulturáltak,
nem elegánsak, semmi eszményi nincs bennük. Ők csak…
Tahók, sznobok és gorombák?
Igen, DT.
Akárcsak azok a lekezelő zsarnokok a saját kabinetemben.
Mind ugyanannak az osztálynak a tagjai.
Nos, ha ez az ország valóban ki akar lábalni a krízisből,
ahhoz gyökeres változásokra lesz szükség.
Tetőtől talpig.
Igen, azt csak tegye oda! Köszönöm szépen.
Mi történt?
Úgy tűnik, krízishelyzet van.
A háború utáni Nagy-Britanniában
egy hosszú, fájdalmas, folytonos krízis az élet.
De akármekkora volt a baj, egyik miniszterelnök sem távozott korán.
Nem, alig tudtuk kitenni őket.
Akkor ő miért menekül ennyire?
Talán nem voltunk barátságosak.
Miről beszélsz? Szörnyen barátságos voltam.
Nem is lehettem volna nyájasabb.
Ez meg ki?
Lady Fermoy itt várja.
Szia, nagyi!
Remélem, mondanom sem kell, milyen szerencsés vagy, hogy meghívtak,
milyen egyedülálló lehetőség ez,
és mekkora tétje lehet a családunk számára.
Csak egy hétvége.
Életed legfontosabb hétvégéje.
A walesi herceg megígérte, hogy elvisz horgászni.
Remélem, most végre először nem csak a náthát kapom el itt Skóciában.
Nem bírom követni. Ő most csak barát vagy a barátnője?
Szerintem még nem dőlt el.
Meghívta, hogy kiderüljön, elbukik-e…
vagy sikert arat.
Hamar rájöttem, hogy nem.
Nem mintha fegyverrel ment volna.
Jó reggelt, asszonyom! 5:30 van.
Őfensége, Edinburgh hercege szeretné, ha elkísérné ma reggel cserkészni.
Egek!
Rendben.
Szüksége van bármire is?
Például?
Gondoltam, ha esetleg nem hozott magával kinti cipőt…
Csak kinti cipőket hoztam.
Elnézést kérek a korai kezdésért,
de okkal kértem, hogy csatlakozzon.
Óriási izgalom lett úrrá a családon.
Igen, a szarvasbika. Tegnap este mindenki erről beszélt.
Nem a szarvasra gondolok.
Hanem magára.
Gondoltam, ez jó alkalom, hogy megismerkedjünk.
Nem gond, hogy így esik?
Nincs jobb egy zuhénál.
Nem zavarja a sár?
Épp ellenkezőleg. A szívem mélyén vidéki lány vagyok.
Remek.
Akkor bizonyára láttam felcseperedni a sandringhami birtokon,
amikor ott lakott a villában.
Igen, uram.
Hol él most?
Londonban, Earl's Courtban, egy lakásban három barátnőmmel.
- Én vagyok a szigorú házinéni. - Szigorú?
- A rend és tisztaság híve vagyok. - Helyes, én is.
A sereg miatt, uram?
Haditengerészet, és most én kérdezek.
Elnézést!
Ezt csinálja egész nap? Házinéniskedik?
Nem, uram. Főállásban a nővérem takarítónője vagyok.
Értem. Ez nagyon fontos munka.
Így van.
- Remélem, jól fizet. - Óránként 1 font.
Sajnálom, nem tudom, jelenleg mi a szokásos díjazás.
Ez nagyon magas ár.
Csak az első osztályú takarítóknak jár.
- Tényleg? - Nem!
Kész rablás. Nem is tudom, miért csinálom.
Talán azért, mert szeret takarítani.
Igazából tényleg szeretek.
És vasalni. Egek! Siralmasnak tűnök emiatt?
Nem, inkább lenyűgöző. Alig várom, hogy kitárgyaljuk.
- Uram! - Mi az?
- Nézze! - Ó, igen.
Maga okos teremtés.
- Nem kéne közelebb mennünk? - Nem.
Nem lesz több esélyünk.
Csak egyszer lőhetünk rá.
Merről fúj a szél? Jobbról?
Balról, uram.
- Tessék? - Nézze a felhőket!
Örvénylenek.
Szerintem jobbról.
Balról.
Szép lövés, uram!
Balról fújt?
Megvan!
Nézzétek!
Egek!
Szóval megtaláltuk, igen.
- Elejtették. - Szép munka!
Igazi szépség.
- Dianának köszönhetem. - Nem csináltam semmit.
Maga vette észre, nem én.
De maga lőtte le.
Nem volt könnyű lövés.
- Nem. - Zseniális volt.
Nézzük meg közelebbről!
Négy órán át gyalogoltunk érte.
- Négy? - Négy.
- Egyetlen lövés? - Egyetlen lövés.
Köszönöm, hogy eljött.
- Szörnyű volt? - Közel sem. Csodás volt.
Még senki sem mondta ezt az első látogatás után.
Pedig így van.
- Nem riasztotta el a faggatózás? - A családom ugyanilyen.
Megkínoznak mindenkit, hátha kifognak rajta.
Holnap megkapom az eredményt.
Szóljon, ha átmentem!
Biztosra veszem.
Dicsérettel.
Nagyon ügyes volt!
Köszönöm.
Szóval…
mi újság felétek?
Nem akarod tudni.
De akarom.
Beszélj!
Diadalt aratott.
Balmoral történetében
még senki sem ment át a teszten ilyen szép teljesítménnyel.
Nocsak!
Dicshimnusszal ünnepelte az egész szörnyű bizottság.
Anna, apa,
Margó,
anya, nagyi.
Őfensége, Edinburgh hercege beszélni szeretne önnel.
Majd apa hívatott, hogy beszélgessünk a fellógatott szarvas mellett.
Fel sem tűnt neki a helyzet groteszk szimbolikája,
hogy akár én is lóghatnék ott, miközben megnyúz.
Hívattál?
Diana Spencer.
Mi van vele?
Fájdalmasan világossá tette a család véleményét.
Feleségül kell vennem.
Úristen!
Igen.
Tényleg diadalmaskodott.
Tudtuk, hogy ez lesz a vége.
Hogy jön majd a megfelelő nő.
De biztos, hogy ő az?
Ebbe belegondolt bárki is?
Még csak gyerek.
A miniszterelnök, felség.
Felség!
- Remélem, jól telt a pihenés. - Nagyon is.
Skócia nyáron igazi felüdülés.
Mindig meglep, ha valaki nem érzi jól magát Balmoralban.
Vannak, akik nem.
Eljönnek és megrettennek tőle,
az időjárástól és a hagyományoktól.
A kegyetlenséget látják a vadászatban a jóság és szükségszerűség helyett.
De a vadászatnak itt is hódolnak.
- Megújult a kabinet. - Így van.
Főleg az idősebb minisztereket ritkította meg.
Igen, habár nem csak a korukon múlt.
- Hanem? - Főként a hátterükön.
És a kurázsi hiányán
kiváltságos helyzetük és felsőbbrendűségük folyományaként.
Tévedés, hogy a kiváltságos helyzetben lévőkből
hiányzik a kurázsi.
Veszélyes játék ellenségeket szerezni jobbról, balról és középről is.
Van, akit nem zavar, ha vannak ellenségei.
Például önt?
Így van.
Egyetértek a chartista költő, Charles MacKay szavaival.
„Nincs ellenséged, mondod.
Egek! Barátom, hitvány kérkedés.
Ki kötelességként oly küzdelembe fog,
mi bátor szívnek való, az ellenséget gyűjt.
Ha valóban egy sincs,
csekély, mit valaha elérhettél.
Nem számoltál le árulóval erőből,
nem tagadtad meg az italt hamisan esküdőtől,
sohasem fordítottad jóra a rosszat,
gyáva lélek voltál harcodban.”
Jó estét! Íme a tények. Három minisztert elbocsátottak,
átalakul a kabinet, és sok államtitkárt magasabb
vagy alacsonyabb pozícióba helyeztek át.
Mrs. Thatcher teljesen átalakította a kabinetet.
A következőkben megnézzük…
Füles!
- Kíváncsi voltam, hogy vagy. - Megvagyok.
Végre egyszer nem lehetnél kicsit jobban?
Miután fél Angliát bevontad a válogatásba,
megtaláltad azt, aki korban, külsőleg és származásában is tökéletes.
Vagy a tökéletesben is találtál kivetnivalót?
Nem.
Nem, ő…
tagadhatatlanul gyönyörű.
A lábai!
Tehén.
És megfelelő.
Akkor…
Bárcsak több időm lenne!
Mire?
Kideríteni, hogy ki ő. Alig ismerjük egymást.
- Erre később is lesz idő. - Mindenki ezt mondogatja.
„Ez ráér később, csak vágj bele!”
Egyetértek.
És mit mond tudod ki?
Szomorú, de abszolút támogatja.
Még szép.
Mindenki támogatja, mert mindenki érti,
hogy ideje végre lezárnod ezt a szakaszt.
Magunk mögött hagyni az egész Parker Bowles-szappanoperát.
Mindannyiunknak.
Örökre.
Igen.
Ez egy mosoly volt?
Hamarosan az lesz.
Ne küzdj ellene!
Ő tökéletes.
Még a bikát is elkapta!
Meg van írva a csillagokban.
A feliratot fordította: Kiss Orsolya